**Jāzepa Vītola Latvijas Mūzikas akadēmija (turpmāk – JVLMA)**

**izsludina atklātu konkursu uz docētāja amata vietu studiju kursa**

"**Filosofija, estētika, ētika**" **docēšanai**

(1 amata vieta uz noteiktu laiku – līdz 31.03.2023.)

JVLMA izsludina atklātu konkursu **uz docētāja amata vietu** studiju kursa "Filosofija, estētika, ētika" docēšanu ESF projekta “JVLMA akadēmiskā personāla stiprināšana jaunveidojamo pedagoģijas studiju programmu kvalitatīvai īstenošanai” Nr. 8.2.2.0/18/I/001 ietvaros.

"Filosofija, estētika, ētika" - studiju kurss paredzēts profesionālās bakalaura studiju programmas *Mūzikas, teātra mākslas, dejas, vizuālās mākslas skolotājs* apakšprogrammas *Skolotājs dejā un kultūras studijās* specializācijas *Profesionālās izglītības deju un kultūras studiju skolotājs* un pirmā līmeņa profesionālās augstākās izglītības studiju programmas *Mūzikas, dejas, mākslas profesionālās ievirzes un interešu izglītības skolotājs* studentiem un tiek īstenots 2022./2023. akadēmiskā gada 1. pusgadā. Studiju kursa īstenošanai tiek tarificētas 60 stundas, kas iekļauj 10 stundas kursa apraksta, metodisko un mācību materiālu sagatavošanai, 10 lekcijas (2x45 min), 10 konsultācijas un 20 kontaktstundas studējošo kompetences novērtēšanai studiju kursa noslēguma pārbaudījumā.

**Galvenie pienākumi:**

* Studiju kursa apraksta sagatavošana, atbilstoši JVLMA studiju kursu izstrādes nosacījumiem;
* Studiju kursa "Filosofija, estētika, ētika" docēšana.
* Metodisko un mācību materiālu sagatavošana, ievietošana e-studiju vidē;
* Pārbaudījumu organizēšana, novērtēšana.

**Prasības pretendentiem:**

* **akreditētās doktorantūras studiju programmas pēdējo kursu students vai zinātnisko grādu pretendents (kas līdztekus studijām doktorantūrā vai promocijas darba izstrādei, veiks akadēmisko darbību JVLMA pedagoģijas studiju programmās);**
* **teicamas latviešu valodas zināšanas.**

Atalgojums tiek noteikts saskaņā ar stundas algas likmi **9,24 EUR** par vienu stundu.

Pieteikuma vēstuli un CV (*Europass* formā) **līdz 2022.gada 4.septembrim** sūtīt uz e-pasta adresi Anita.Grasmane@jvlma.lv. Vai pa pastu, adrese, Kr.Barona iela 1, Rīga, LV-1050, ar norādi “"Filosofija, estētika, ētika" docētāja atlasei”. Tālrunis uzziņām 26168477.

Pamatojoties uz Vispārīgās datu aizsardzības regulas 13.pantu, Jāzepa Vītola Latvijas Mūzikas akadēmija informē, ka jūsu pieteikuma dokumentos norādītie personas dati tiks apstrādāti, lai nodrošinātu konkursa norisi. Pietikuma dokumentos norādīto personas datu apstrādes pārzinis ir Jāzepa Vītola Latvijas Mūzikas akadēmija.